Kaapmuiden is 'n dorp in die ooste van Mpumalanga, Suid-Afrika. Die dorp is tussen die dorpe Malelane en Nelspruit geleë. Die dorp kry sy naam van die samevloeiing van die Kaaprivier by die Krokodilrivier, waarby die woord muiden mond beteken. Die dorp lê op die hoofspoorlyn tussen Pretoria en Maputo. Hier tak twee spoorlyne af: 'n taklyn suidwes na Barberton en 'n taklyn noord na Soekmekaar. Die Barbertonlyn is in 1896 ingewy. Die belangrikste gewasse is suikerriet, subtropiese vrugte en groente. Lys van dorpe in Suid-Afrika "Hoofplek Kaapmuiden". Sensus 2011. Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4.